I Norge er det kommunene som har ansvaret for renovasjon for private husholdninger. Mange kommuner samarbeider om oppgaven gjennom interkommunale renovasjonsselskaper. Andre kommuner har dedikerte renovasjonsetater, og atter andre kommuner har andre organisasjonsmodeller. Denne desentraliseringen medfører at hvilke henteordninger som finnes varierer noe fra kommune til kommune. Forskjellige materialselskaper og avløpsselskapene er etablert for å administrere returordningene for emballasjen og avfallet/avløpet som samles inn. Plastemballasje, drikke- og emballasjekartong administreres av Grønt Punkt Norge AS. Kildesortering (kildeseparering) innen VA-sektoren er i Norge knyttet til desentrale VA-anlegg.